CELEX: 62005TN0260
Language: hu
Date: 2005-07-14 00:00:00
Title: T-260/05. sz. ügy: Peter Strobl által az Európai Közösségek Bizottsága ellen 2005. július 14-én benyújtott kereset

17.9.2005   
            
            
               HU
            
            
               Az Európai Unió Hivatalos Lapja
            
            
               C 229/28
            
         Peter Strobl által az Európai Közösségek Bizottsága ellen 2005. július 14-én benyújtott kereset
   (T-260/05. sz. ügy)
   (2005/C 229/60)
   Az eljárás nyelve: német
   Peter Strobl (lakóhelye: Greifenberg-Beuern [Németország], képviseli: H.-J. Rüber ügyvéd) 2005. július 14-én keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               1)
            
            
               semmisítse meg a Bizottság kinevezésre jogosult hatóságának a felperest A*6-os besorolási fokozatba soroló 2004. október 7-i határozatát;
            
         
               2)
            
            
               állapítsa meg, hogy a felperest A*10-es besorolási fokozatba kell felvenni;
            
         
               3)
            
            
               másodlagosan állapítsa meg, hogy a felperest A*8-as besorolási fokozatba kell felvenni;
            
         
               4)
            
            
               ennek elutasítása esetén állapítsa meg, hogy a felperest A*7-es besorolási fokozatba kell felvenni;
            
         
               5)
            
            
               kötelezze az alperest arra, hogy hozza a felperest olyan helyzetbe, mint amilyenben megfelelő besorolása esetén lenne, vagyis térítse meg az őt megillető összegeket;
            
         
               6)
            
            
               kötelezze a Bizottságot a költségek viselésére.
            
         Jogalapok és fontosabb érvek
   Jelen keresetben a felperes azt kifogásolja, hogy amikor őt az alperes 2004 októberében felvette, A*6-os besorolási fokozatba sorolták be.
   A felperes keresetét három jogalappal támasztja alá. Elsőként a bizalomvédelem elvének megsértését hozza fel. Szerinte maga a versenyvizsga-kiírás, a hagyományos versenyvizsgánál elfogadott megközelítés és a versenyvizsga-kiírás idején hatályos korábbi tisztviselői személyzeti szabályzat benne egyaránt azt a jogos várakozást keltette, hogy felvétele esetén A7/A6-os besorolási fokozatba, vagy az új szabályzat ennek megfelelő fokozatába, vagyis a XIII. melléklet 2. cikke értelmében A*8-as vagy A*10-es fokozatba sorolják be. A felperes szerint az új személyzeti szabályzat XIII. mellékletének 12. cikke alapján A*6-os besorolási fokozatba való besorolására jogellenesen került sor. Véleménye szerint az új személyzeti szabályzatnak a kinevezésre jogosult hatóság általi alkalmazása sérti az átláthatóság általános elvét, ellentétes az egyértelműség elvével és sérti a visszaható hatály tilalmának elvét.
   Másodsorban a felperes arra hivatkozik, hogy életkora miatt hátrányos megkülönböztetést szenvedett el. Az A*6-os besorolási fokozatba való besorolása a felperes életkorának teljes figyelmen kívül hagyásával történt.
   Végül a felperes állítása szerint az új személyzeti szabályzat XIII. melléklete 12. cikkének alkalmazása a más versenyvizsgával felvett és másutt foglalkoztatott kollégáihoz képest vele szemben egyenlőtlen bánásmódot eredményezett, mivel őket magasabb besorolási fokozatba helyezték.